2. राव सोलायना.य सोलोंथाय होनाय गुबुन गुबुन मुलुगसोलों सालिनि बिफान गुबैयै राव सोलायनायाव गोनांथि होबोनाय थान्दै ,फोसावनायजों लोबबा गोनां सुबुं राव सोलायनाय आगजु आरो बिरोंदामिन सोरजिग्रा IIT, NIT आरो दामिनफोरनि बिबानगिरिफोरनि गेजेरनिफ्राय सुबुं सायखना लाना सामलाय आफाद दानायनि थांखि दंमोन। राव सोलायनाय सोलोंथाय होनाय गुबुन गुबुन मुलुगसोलोंसालि निफ्राय सानै, गुबुन गुबुन हादरसा सोरखारनि सिङाव थानाय गुबैयै राव आरो राव सोलायनायाव गोनांथि होबोनाय फसंथान। आफाद/ सोलोंथायारि फसंथाननिफ्राय सानै (सोद्रोमा , बिजाब फानग्रा आरो फोसावगिरि फसंथाननिफ्राय साथाम, राव सोलायनाय आगाजु बिरोंदामिन सोरजिग्रा IIT,NIT आरो दामिनफोरनिफ्राय सानै आरो राव सोलायनायनि सानै गनायथि मोननाय मोनथायगिरि (जेरै साहित्य अकाडेमी एनबिटि ) खौ लानानै सामलाय आफादखौ दानो बोसोन होनाय जादोंमोन। हादरारि गियान आयोग(NKC) आरो बिथांखि आयोगनि बोसोन बादियै सुबुङारि गावारि बाहागो मोनथामजों बे आफादखौ दानायनि थांखि लानाय जादोंमोन। भारत सोरखारनि बिबान गोनां मावखगिरि जों (जेरै HRD बिफाननि जथाय नेहाथारि आरो राङारि बोसोनगिरि आरो CSTT नि मासिगिरिनि बिसायखजानाय सुबुं) बे आफादनि हाबानि समा 2 बोसोरनि थाखाय लाखिनो थांखि लानाय जादोंमोना। बोसोरनैनि उन उन बे आफादखौ HRD बिफाननि गेजेरजों दाफिननायनि बाथ्रा साननाय जादोंमोन।